ΚΑΝΟΝΙΣΜΟΣ (ΕΟΚ) αριθ. 1195/90 ΤΟΥ ΣΥΜΒΟΥΛΙΟΥ

της 7ης Μαΐου 1990

σχετικά με μέτρα που προορίζονται να αυξήσουν την κατανάλωση και τη χρησιμοποίηση μήλων

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι η κατανάλωση μήλων στην Κοινότητα παραμένει στάσιμη 7 ότι επιπλέον κάθε χρόνο αποσύρονται από την αγορά πλεονασματικές ποσότητες μήλων 7 ότι υπάρχουν δυνατότητες αύξησης της κατανάλωσης αυτής, ιδίως μέσω της καλύτερης προσαρμογής της παραγωγής στις απαιτήσεις των καταναλωτών 7 ότι, εξάλλου, τα οπωροκηπευτικά είναι υγιεινά προϊόντα η κατανάλωση των οποίων θα πρέπει να ενθαρρυνθεί στα πλαίσια της πολιτικής για την υγεία 7

ότι οι δυνατότητες αύξησης της κατανάλωσης θα πρέπει να αναπτυχθούν όσον αφορά τόσο τα νωπά προϊόντα που διατίθενται προς πώληση στην αγορά όσο και τα μεταποιημένα προϊόντα με βάση τα μήλα 7

ότι οι οργανώσεις παραγωγών θα πρέπει να συμβάλλουν στην εφαρμογή των μέσων για την ενθάρρυνση της εξέλιξης αυτής 7

ότι πρέπει να προβλεφθεί η ενθάρρυνση ειδικών δράσεων για την αύξηση της κατανάλωσης νωπών προϊόντων και την ανάπτυξη και διαφοροποίηση των μεταποιημένων προϊόντων μέσω της χρηματοδοτικής συμμετοχής της Κοινότητας στις εν λόγω δράσεις 7

ότι τα προβλεπόμενα μέτρα αποσκοπούν στην επίτευξη των στόχων που προβλέπει το άρθρο 39 της συνθήκης 7 ότι πρέπει να προβλεφθεί η χρηματοδοτική συμμετοχή της Κοινότητας στην υλοποίηση των δράσεων αυτών από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων,

ΕΞΕΔΩΣΕ ΤΩΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η Κοινότητα συμμετέχει μέχρι ποσοστού 60 % στη χρηματοδότηση δράσεων που ευνοούν την αύξηση της κατανάλωσης

νωπών μήλων που έχουν συγκομισθεί στην Κοινότητα, συμπεριλαμβανομένων των ερευνών σχετικά με τη διαφοροποίηση των ποικιλιών, οι οποίες προτείνονται και πραγματοποιούνται από αντιπροσωπευτικές ομάδες οι οποίες καλύπτουν διάφορους κλάδους δραστηριοτήτων του τομέα. Η αντιπροσωπευτικότητα των ομάδων εκτιμάται σε συνάρτηση με τον επιδιωκόμενο στόχο.

Άρθρο 2

1. Η Κοινότητα συμμετέχει μέχρι ποσοστού 50 % στη χρηματοδότηση δράσεων που αναλαμβάνονται στα πλαίσια προγραμμάτων τα οποία αποσκοπούν στην αύξηση της διάθεσης υπό μορφή μεταποιημένων προϊόντων των μήλων που έχουν συγκομισθεί στην Κοινότητα.

Τα προγράμματα αυτά εκπονούν και υλοποιούν από κοινού μία ή περισσότερες οργανώσεις παραγωγών και ένας ή περισσότεροι μεταποιητές μήλων. Οι δράσεις μπορούν επίσης να καλύπτουν προϊόντα διατηρημένα με απλή ψύξη και παρασκευασμένα για άμεση κατανάλωση.

2. Η χρηματοδοτική συμμετοχή που αναφέρεται στην παράγραφο 1 ανέρχεται σε ποσοστό 60 %, όταν η υλοποίηση του προγράμματος περιλαμβάνει τη σύναψη συμφωνητικών παράδοσης μεταξύ των οργανώσεων παραγωγών και των μεταποιητών.

Άρθρο 3

Οι δράσεις που αναφέρονται στα άρθρα 1 και 2 δεν πρέπει να συνδέονται με εμπορικά σήματα ούτε να περιέχουν αναφορά σε κράτος μέλος.

Άρθρο 4

Η συμμετοχή στη χρηματοδότηση των δράσεων που προβλέπονται στα άρθρα 1 και 2 θεωρείται ως μέτρο παρέμβασης που αποσκοπεί στη ρύθμιση των γεωργικών αγορών κατά την έννοια του άρθρου 3 παράγραφος 1 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 περί χρηματοδοτήσεως της κοινής γεωργικής πολιτικής (4), όπως τροποποιήθηκε τελευταία από τον κανονισμό (ΕΟΚ) αριθ. 2048/88 (5). Χρηματοδοτείται από το ΕΓΤΠΕ, τμήμα Εγγυήσεων.

Άρθρο 5

Οι δράσεις που προβλέπονται στα άρθρα 1 και 2 και οι λεπτομέρειες εφαρμογής του παρόντος κανονισμού καθορί

ζονται σύμφωνα με τη διαδικασία που προβλέπεται στο

άρθρο 33 του κανονισμού (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1193/90 (2).

Άρθρο 6

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Μαΐου 1990.

Για το Συμβούλιο

Ο Πρόεδρος

G. COLLINS

(1) ΕΕ αριθ. C 49 της 28. 2. 1990, σ. 72.

(2) ΕΕ αριθ. C 96 της 17. 4. 1990.

(3) ΕΕ αριθ. Ψ 112 της 7. 5. 1990, σ. 34.

(4) ΕΕ αριθ. L 94 της 28. 4. 1970, σ. 13.

(5) ΕΕ αριθ. L 185 της 15. 7. 1988, σ. 1.

(6) EE ariu. L 118 thw 20. 5. 1972, s. 1.

(7) Blιpe selνda 43 thw paro´zsaw Epνshmhw Efhmerνdaw.